പാരാലിമ്ബിക്സില് വീണ്ടും മെഡല്ത്തിളക്കവുമായി ഭാരതം ഹൈജമ്ബില് പ്രവീണ് കുമാറിന് വെള്ളി India Won Sliver In High Jump ടോക്യോ: പാരാലിമ്ബിക്സില് വീണ്ടും മെഡല്ത്തിളക്കവുമായി ഭാരതം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പുരുഷന്മാരുടെ ഹൈജമ്ബില് ഇന്ത്യയുടെ പ്രവീണ് കുമാറാണ് വെള്ളി നേടിയത്. 2.07 മീറ്റര് ഉയരം ചാടി ഏഷ്യന് റെക്കോര്ഡോടെയാണ് പ്രവീണ് വെള്ളി മെഡല് നേടിയിരിക്കുന്നത്. ഹൈജമ്ബ് ഇനത്തില് ഇത്തവണ ഇന്ത്യയുടെ രണ്ടാം വെള്ളിമെഡല് കൂടിയാണിത്. ആദ്യ ശ്രമത്തില് 1.83 മീറ്റര് കണ്ടെത്തിയ താരം രണ്ടാം ശ്രമത്തില് അത് 1.97 മീറ്ററാക്കി ഉയര്ത്തി. പിന്നാലെ 2.01 മീറ്ററും 2.07 മീറ്ററും ചാടിക്കടന്ന് പ്രവീണ് നേട്ടം സ്വന്തമാക്കിയത്. 12ാമത് ഫാസ അന്താരാഷ്ട്ര ലോക പാര അത്ലറ്റിക്സ് ഗ്രാന്ഡ് പ്രിക്സില് പ്രവീണ് 2.05 മീറ്റര് ചാടി സ്വര്ണം നേടിയിരുന്നു. അതേസമയം ടോക്യോ പാരാലിമ്ബിക്സിലെ ഇന്ത്യയ്ക്ക് ഇത് പതിനൊന്നാമത്തെ മെഡലാണ്. ടി 47 വിഭാഗത്തില് നിഷാദ് കുമാര് കഴിഞ്ഞ ദിവസം വെള്ളി മെഡല് നേടിയിരുന്നു. ടേബിള് ടെീസില് ഭാവിന പട്ടേലിലൂടെയാണ് ഇന്ത്യ ആദ്യ സ്വര്ണ്ണം നേടിയത്. ഷൂട്ടിങ് ഇനത്തില് അവനി ലേഖാരയും ജാവലിനില് സുമിത് ആന്റിലുമാണ് സ്വര്ണം സ്വന്തമാക്കിയത്. കഴിഞ്ഞ തവണത്തെ ഏക സ്വര്ണ്ണ മെഡല് ജേതാവ് മാരിയപ്പന് തങ്കവേലു ഇത്തവണ ഹൈജമ്ബ് ഇനത്തില് വെള്ളി മെഡല് നേടി. തുടര്ച്ചയായ രണ്ടാം ഗെയിംസിലും തന്റെ മെഡല് നേട്ടം ആവര്ത്തിച്ചിരിക്കുകയാണ്. 1.86 മീറ്റര് ദൂരം ചാടിയാണ് മാരിയപ്പന്്റെ വെള്ളി. മാരിയപ്പനൊപ്പം മത്സരിച്ച ഇന്ത്യന് താരം ശരത് കുമാറിനാണ് വെങ്കലം. ശരത് കുമാര് 1.83 മീറ്റര് ദൂരം താണ്ടി. മറ്റൊരു ഇന്ത്യന് താരം വരുണ് ഭട്ടി ഏഴാം സ്ഥാനത്ത് ഫിനിഷ് ചെയ്തു. കനത്ത മഴയിലാണ് ഹൈജമ്ബ് മത്സരങ്ങള് നടന്നത്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona